Hana Te Hemara

Hana Mere Te Hemara (Puketapu, 1940ko otsailaren 16a – Auckland, 1999ko urriaren 10a) maori jatorriko zeelandaberritar hizkuntza- eta kultura-aktibista izan zen.

 Bizitza 
Hana Te Hemara familiako 12 seme-alabetatik zazpigarrena zen. Puketapun jaio zen eta Waitara komentuan ikasi zuen.

Mangakinon hazi zen, non haren aitak Karapiroko eta Mangakinoko presetan lan egiten zuen. Geroago Hanak telefono operadore gisa lan egin zuen hainbat tokitan.

1969an, 30 urte zituela, politika eta Zeelanda Berriko historia ikasten hasi zen Aucklandeko Unibertsitatean. Tino rangatiratanga (autodeterminazioa)-ren, maorieraren berpizkundearen eta, oro har, protesta mugimenduaren aldekoa zen.

1970eko hamarkadan Ngā Tamatoa maori talde aktibistaren sortzaileetako bat izan zen. Talde horrek protestak antolatu zituen Waitangin.

1972ko irailaren 14an, Hana Te Hemarak, Lee Smithek, David Paratenek eta Syd Jacksonek 30.000 sinadura baino gehiagoko eskaera bat aurkeztu zuten parlamentuan, politikariei maoriera salbatzea lehenesteko erronka jarriz. Egun hori Maorieraren Eguna izendatu zuten, eta hiru urte geroago zabaldu zuten maorieraren aste bihurtzeko.

1979an, Maori Gaietarako Sailean sartu zen, eta haren lanaren ondorioa Maorieraren Batzordea izan zen. 1980an Maori Enpresa eta Lanbide Elkartea sortu zuen eta 1984an Te Kopu Diseinatzaileen Saria ezarri zuen.

1961ean Syd Jacksonekin ezkondu zen, eta harekin bi seme-alaba izan zituen. Aucklanden hil zen 1999ko urriaren 10ean, 59 urte zituela.

 Erreferentziak 

 Kanpo estekak 


Kategoria:Zeelandaberritar maoriak
Kategoria:Zeelanda Berriko aktibistak
Kategoria:Maorieraren sustatzaileak
Kategoria:Emakume aktibistak